དེ་སྔ་ཏཱ་ལའི་བླ་མའི་སྒྲིག་འཛུགས་ཀྱི་འགྲོ་སྟངས་འོག་བོད་དང་སོག་པོའི་བར་འབྲེལ་བ་ཡོད་པ་དང་།དེ་བཞིན་ཧི་མ་ལ་ཡའི་རི་རྒྱུད་ས་ཁུལ་དང་ཡང་འབྲེལ་བ་ཕྲན་བུ་ཡོད་པ་བཅས་འདི་ཙམ་ཡིན།བར་ལམ་ང་ཚོ་བཙན་བྱོལ་དུ་འབྱོར་རྗེས་འཛམ་གླིང་གི་ཡུལ་གྲུ་མང་པོའི་ནང་ནང་ཆོས་ལ་དོ་སྣང་བྱེད་མཁན་མང་དུ་སོང་བ་དང་།ངའི་བསམ་ཚུལ་དང་ལངས་ཕྱོགས་ལ་རྒྱབ་སྐྱོར་བྱེད་མཁན་ཡང་མང་པོ་ཡོད་སྟབས།འགྱུར་བ་གསར་པ་འདིའི་འོག་ཏཱ་ལའི་བླ་མའི་སྒྲིག་འཛུགས་ལ་ད་ཆ་འཛམ་གླིང་ནང་ཡོངས་གྲགས་ངོས་འཛིན་ཆ་འཇོག་ཡོད་པ་ཞིག་ཆགས་ཡོད།དེར་བརྟེན་ཁོང་ཚོའི་ངོས་ནས་ཀྱང་ངའི་འདོད་ཚུལ་ལ་མོས་མཐུན་གྱི་བསམ་ཞིག་བྱེད་ཀྱི་རེད་བསམས་པའི་ང་ལ་ཡིད་ཆེས་ཡོད།